CELEX: 32013R1332
Language: et
Date: 2013-12-13 00:00:00
Title: Nõukogu määrus (EL) nr 1332/2013, 13. detsember 2013 , millega muudetakse määrust (EL) nr 36/2012, mis käsitleb piiravaid meetmeid seoses olukorraga Süürias

14.12.2013   
            
            
               ET
            
            
               Euroopa Liidu Teataja
            
            
               L 335/3
            
         NÕUKOGU MÄÄRUS (EL) nr 1332/2013,
   13. detsember 2013,
   millega muudetakse määrust (EL) nr 36/2012, mis käsitleb piiravaid meetmeid seoses olukorraga Süürias
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   võttes arvesse nõukogu 31. mai 2013. aasta otsust 2013/255/ÜVJP, mis käsitleb Süüria vastu suunatud piiravaid meetmeid, (1)
   
   võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
   ning arvestades järgmist:
   
               (1)
            
            
               Nõukogu võttis 13. detsembril 2013 vastu otsuse 2013/760/ÜVJP, (2) millega muudetakse otsust 2013/255/ÜVJP.
            
         
               (2)
            
            
               Tuleks näha ette erand teatavate kaupade ja tehnoloogiaga seotud rahastamise ja finantsabi andmise keelust seoses Keemiarelvade Keelustamise Organisatsiooni kavandatud tegevusega kooskõlas Ühinenud Rahvaste Organisatsiooni (ÜRO) Julgeolekunõukogu resolutsiooni 2118 (2013) punktiga 10.
            
         
               (3)
            
            
               Selleks et hõlbustada Süüria kultuuripärandisse kuuluvate ja ebaseaduslikult Süüriast välja viidud kaupade turvalist tagastamist nende õiguspärastele omanikele, on vaja ette näha täiendav piirav meede, et keelata selliste kaupade import, eksport ja üleandmine.
            
         
               (4)
            
            
               Humanitaarabi jaoks vajalikku erandit rahaliste vahendite või majandusressursside külmutamisest tuleks lubada ainult juhul, kui rahalised vahendid või majandusressursid vabastatakse ÜROle sellise abi kohaletoimetamiseks kooskõlas Süüria humanitaarabi kavaga. Lubade taotlusi hinnates peaksid pädevad asutused võtma arvesse selliseid humanitaarpõhimõtteid nagu inimlikkus, neutraalsus, erapooletus ja sõltumatus, mis on esitatud Euroopa konsensuses humanitaarabi valdkonnas.
            
         
               (5)
            
            
               Tuleb näha ette täiendav erand varade külmutamisest ning rahaliste vahendite ja majandusressursside kättesaadavaks tegemise keelust, et lubada loetellu kantud üksuse kaudu tehtavaid ülekandeid loetellu kandmata isikult või üksuselt loetellu kandmata isikule või üksusele seoses konkreetse kaubanduslepinguga, mis käsitleb tsiviilkasutuseks mõeldud meditsiinitarbeid, toitu, varjualust, sanitaar- või hügieenitarbeid.
            
         
               (6)
            
            
               Kõnealused meetmed kuuluvad aluslepingu reguleerimisalasse ja seepärast on nende rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid neid meetmeid ühetaoliselt.
            
         
               (7)
            
            
               Seetõttu tuleks nõukogu määrust (EL) nr 36/2012 (3) vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EL) nr 36/2012 muudetakse järgmiselt.
   
               1)
            
            
               Artiklisse 2a lisatakse järgmine lõige:
               „3.   Erandina lõike 1 punktist a võivad III lisas loetletud veebisaitidel määratletud liikmesriikide pädevad asutused anda loa tingimustel, mida nad asjakohaseks peavad, müüa, tarnida, üle anda või eksportida IA lisas loetletud varustust, kaupu või tehnoloogiat vastavalt ÜRO Julgeolekunõukogu resolutsiooni 2118 (2013) punktile 10 ja Keemiarelvade Keelustamise Organisatsiooni täitevnõukogu asjakohastele otsustele kooskõlas keemiarelvade väljatöötamise, tootmise, varumise ja kasutamise keelustamise ning nende hävitamise konventsiooni (keemiarelvade keelustamise konventsiooni) eesmärgiga ning pärast konsulteerimist Keemiarelvade Keelustamise Organisatsiooniga.”
            
         
               2)
            
            
               Artiklisse 3 lisatakse järgmine lõige:
               „5.   Erandina lõike 1 punktidest a ja b võivad III lisas loetletud veebisaitidel määratletud liikmesriikide pädevad asutused anda loa tingimustel, mida nad asjakohaseks peavad, IA lisas loetletud varustuse, kaupade või tehnoloogiaga seotud tehnilise abi andmiseks, vahendusteenuste osutamiseks, rahastamiseks või finantsabiks, tingimusel et tehnilist abi, vahendusteenuseid, rahastamist või finantsabi kasutatakse nimetatud varustuse, kaupade või tehnoloogia müügiks, tarnimiseks, üleandmiseks või ekspordiks vastavalt ÜRO Julgeolekunõukogu resolutsiooni 2118 (2013) punktile 10 ja Keemiarelvade Keelustamise Organisatsiooni täitevnõukogu asjakohastele otsustele kooskõlas keemiarelvade keelustamise konventsiooni eesmärgiga ning pärast konsulteerimist Keemiarelvade Keelustamise Organisatsiooniga.”
            
         
               3)
            
            
               Lisatakse järgmine artikkel:
               „Artikkel 3b
               Artiklit 3a ei kohaldata rahastamise või finantsabi suhtes, sealhulgas tuletisinstrumentide suhtes, samuti kindlustuse ja edasikindlustuse ning kindlustuse ja edasikindlustusega seotud vahendusteenuste suhtes, mis on seotud sõjaliste kaupade ühises nimekirjas loetletud kaupade ja tehnoloogia impordi või transpordiga, kui need on pärit Süüriast või neid eksporditakse Süüriast teise riiki vastavalt ÜRO Julgeolekunõukogu resolutsiooni 2118 (2013) punktile 10 ning Keemiarelvade Keelustamise Organisatsiooni täitevnõukogu asjakohastele otsustele kooskõlas keemiarelvade keelustamise konventsiooni eesmärgiga.”
            
         
               4)
            
            
               Lisatakse järgmine artikkel:
               „Artikkel 11c
               1.   Keelatud on importida, eksportida, üle anda või osutada vahendusteenuseid seoses Süüria kultuuripärandisse kuuluvate ja muud arheoloogilist, ajaloolist, kultuurilist, haruldast teadusega seotud või religioosset tähtsust omavate kaupade, sealhulgas XI lisas loetletud kaupade impordi, ekspordi või üleandmisega, kui on piisavalt põhjust arvata, et nimetatud kaubad on Süüriast välja viidud ilma õiguspärase omaniku nõusolekuta või rikkudes Süüria õigust või rahvusvahelist õigust, eelkõige juhul, kui nimetatud kaubad moodustavad kas Süüria muuseumide, arhiivide või raamatukogude säilitusnimistutesse kuuluvate avalike kogude osa või on kantud Süüria religioossete institutsioonide varade nimistutesse.
               2.   Lõikes 1 sätestatud keeldu ei kohaldata, kui tõendatakse, et:
               
                           a)
                        
                        
                           kaubad eksporditi Süüriast enne 9. maid 2011 või;
                        
                     
                           b)
                        
                        
                           kaubad on turvaliselt tagastamisel nende õiguspärastele omanikele Süürias.”
                        
                     
         
               5)
            
            
               Artikli 16 esimese lõigu punkt f asendatakse järgmisega:
               
                           „f)
                        
                        
                           vajalikud humanitaareesmärkidel, näiteks abi kohaletoimetamiseks või abi kohaletoimetamise hõlbustamiseks, hõlmates nii meditsiinitarbeid, toitu, humanitaartöötajaid kui ka seotud abi, tingimusel et külmutatud rahaliste vahendite või majandusressursside vabastamise puhul vabastatakse rahalised vahendid või majandusressursid ÜROle abi kohaletoimetamiseks või abi kohaletoimetamise hõlbustamiseks Süürias vastavalt Süüria humanitaarabi kavale,”
                        
                     
         
               6)
            
            
               Artikli 16 esimesse lõiku lisatakse järgmine punkt:
               
                           „h)
                        
                        
                           vajalikud Süüriast evakueerimiseks.”
                        
                     
         
               7)
            
            
               Lisatakse järgmine artikkel:
               „Artikkel 16a
               1.   Artikli 16 esimese lõigu punkti f alusel enne 15. detsember 2013 antud lubasid ei mõjuta nõukogu määrusega (EL) nr 1332/2013 (4) tehtud artikli 16 esimese lõigu punkti f muudatused.
               2.   Artikli 16 esimese lõigu punkti f kohased loataotlused, mis on esitatud enne 15. detsember 2013 loetakse tagasivõetuks, välja arvatud juhul, kui asjaomane isik, üksus või asutus kinnitab oma kavatsust jätta esitaud taotlus pärast kõnealust kuupäeva jõusse.
            
         
               8)
            
            
               Lisatakse järgmine artikkel:
               „Artikkel 21c
               1.   Erandina artiklist 14 võivad III lisas loetletud veebisaitidel määratletud liikmesriikide pädevad asutused lubada tingimustel, mida nad asjakohaseks peavad:
               
                           a)
                        
                        
                           pärast Süüria Kommertspanga loetellu kandmise kuupäeva väljastpoolt liidu territooriumi saadud ja külmutatud rahaliste vahendite või majandusressursside ülekandeid Süüria Kommertspanga poolt või Süüria Kommertspanga kaudu, kui ülekanne on seotud maksega teatava kaubanduslepingu kohaselt, mis käsitleb tsiviilkasutuseks mõeldud meditsiinitarbeid, toitu, varjualust, sanitaar- või hügieenitarbeid; või
                        
                     
                           b)
                        
                        
                           väljastpoolt liidu territooriumi pärit rahaliste vahendite või majandusressursside ülekandeid Süüria Kommertspanka või Süüria Kommertspanga kaudu, kui ülekanne on seotud maksega teatava kaubanduslepingu kohaselt, mis käsitleb tsiviilkasutuseks mõeldud meditsiinitarbeid, toitu, varjualust, sanitaar- või hügieenitarbeid;
                        
                     tingimusel et asjaomase liikmesriigi pädev asutus on igal üksikul juhul kindlaks teinud, et nimetatud makse otseseks ega kaudseks saajaks ei ole ükski II või IIa lisasse kantud isik või üksus ning et ülekande tegemine ei ole käesoleva määrusega muul põhjusel keelatud.
               2.   Asjaomane liikmesriik teavitab teisi liikmesriike ja komisjoni nelja nädala jooksul igast käesoleva artikli alusel loa andmisest.”
            
         
               9)
            
            
               Käesoleva määruse lisa lisatakse XI lisana.
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. detsember 2013
      
         
            Nõukogu nimel
         
         
            eesistuja
         
         V. MAZURONIS
      
   
   
      (1)  ELT L 147, 1.6.2013, lk 14.
   
      (2)  Nõukogu otsus 2013/760/ÜVJP, 13. detsember 2013, millega muudetakse otsust 2013/255/ÜVJP (vt käesoleva Euroopa Liidu Teataja lk 50).
   
      (3)  Määrus (EL) nr 36/2012, 18. jaanuar 2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011 (ELT L 16, 19.1.2012, lk 1).
   
      (4)  Nõukogu määrus (EL) nr 1332/2013 13. detsember 2013, millega muudetakse määrust (EL) nr 36/2012, mis käsitleb piiravaid meetmeid seoses olukorraga Süürias (ELT L 335, 14.12.2013, lk 3).”
   
      LISA
      
         
            „XI LISA
            
               Artiklis 11c osutatud kaupade kategooriate nimekiri
            
            
                        ex CN-kood
                     
                     
                        Toote kirjeldus
                     
                  
                        9705 00 00
                     
                     
                        
                                    1.
                                 
                                 
                                    Üle 100 aasta vanad arheoloogilised objektid, mis on saadud
                                 
                              
                  
                        9706 00 00
                     
                     
                        
                                    —
                                 
                                 
                                    väljakaevamistelt, maapealsetest või veealustest leidudest
                                 
                              
                  
                        
                                    —
                                 
                                 
                                    arheoloogilistest asulakohtadest
                                 
                              
                  
                        
                                    —
                                 
                                 
                                    arheoloogilistest kogudest
                                 
                              
                  
                        9705 00 00
                        9706 00 00
                     
                     
                        
                                    2.
                                 
                                 
                                    Üle 100 aasta vanad kunsti-, ajaloo- või religioosse mälestise elemendid, mis moodustavad mälestise olulise osa, aga on sellest eraldatud
                                 
                              
                  
                        9701
                     
                     
                        
                                    3.
                                 
                                 
                                    4. või 5. kategooriasse mittekuuluvad täielikult käsitsi tehtud pildid ja maalid mis tahes materjalist ja mis tahes materjalil (1)
                                    
                                 
                              
                  
                        9701
                     
                     
                        
                                    4.
                                 
                                 
                                    Täielikult käsitsi maalitud akvarell-, guašš- ja pastellmaalid mis tahes materjalil (1)
                                    
                                 
                              
                  
                        6914
                        9701
                     
                     
                        
                                    5.
                                 
                                 
                                    1. ega 2. kategooriasse mittekuuluvad täielikult käsitsi valmistatud mosaiigid mis tahes materjalil ja täielikult käsitsi tehtud joonistused mis tahes materjalil (1)
                                    
                                 
                              
                  
                        Grupp 49
                        9702 00 00
                        8442 50 80
                     
                     
                        
                                    6.
                                 
                                 
                                    Originaalgravüürid, -tõmmised, -serigraafiad ja -litograafiad koos vastavate trükiplaatidega ning originaalplakatid (1)
                                    
                                 
                              
                  
                        9703 00 00
                     
                     
                        
                                    7.
                                 
                                 
                                    1. kategooriasse mittekuuluvad originaalskulptuurid või -kujud ja originaalidega samal viisil valmistatud koopiad (1)
                                    
                                 
                              
                  
                        3704
                        3705
                        3706
                        4911 91 00
                     
                     
                        
                                    8.
                                 
                                 
                                    Fotod, filmid ja nende negatiivid (1)
                                    
                                 
                              
                  
                        9702 00 00
                        9706 00 00
                        4901 10 00
                        4901 99 00
                        4904 00 00
                        4905 91 00
                        4905 99 00
                        4906 00 00
                     
                     
                        
                                    9.
                                 
                                 
                                    Hällitrükised ja käsikirjad, sealhulgas maakaardid ja muusikapartituurid üksikult või kogudena (1)
                                    
                                 
                              
                  
                        9705 00 00
                        9706 00 00
                     
                     
                        
                                    10.
                                 
                                 
                                    Üle 100 aasta vanad raamatud, üksikult või kogudena
                                 
                              
                  
                        9706 00 00
                     
                     
                        
                                    11.
                                 
                                 
                                    Üle 200 aasta vanad trükitud maakaardid
                                 
                              
                  
                        3704
                        3705
                        3706
                        4901
                        4906
                        9705 00 00
                        9706 00 00
                     
                     
                        
                                    12.
                                 
                                 
                                    Igat liiki arhiivid mis tahes kandjal ja nende säilikud, mis on üle 50 aasta vanad
                                 
                              
                  
                        9705 00 00
                     
                     
                        
                                    13.
                                 
                                 
                                    
                                                a)
                                             
                                             
                                                Kogud (2) ning zooloogia-, botaanika-, mineraloogia- ja anatoomiaalastest kogudest pärit esemed;
                                             
                                          
                              
                  
                        9705 00 00
                     
                     
                        
                                    b)
                                 
                                 
                                    Ajaloolise, paleontoloogilise, etnograafilise või numismaatilise tähtsusega kogud (2)
                                    
                                 
                              
                  
                        9705 00 00
                        Grupid 86–89
                     
                     
                        
                                    14.
                                 
                                 
                                    Üle 75 aasta vanad transpordivahendid
                                 
                              
                  
                         
                     
                     
                        
                                    15.
                                 
                                 
                                    Kõik muud kategooriatesse 1–14 mittekuuluvad antiikesemed
                                 
                              
                  
                         
                     
                     
                        
                                    a)
                                 
                                 
                                    vanusega 50–100 aastat:
                                 
                              
                  
                        Grupp 95
                     
                     
                        
                                    —
                                 
                                 
                                    mänguasjad, mängud
                                 
                              
                  
                        7013
                     
                     
                        
                                    —
                                 
                                 
                                    klaasesemed
                                 
                              
                  
                        7114
                     
                     
                        
                                    —
                                 
                                 
                                    juveliiride valmistatud kuld- ja hõbeesemed
                                 
                              
                  
                        Grupp 94
                     
                     
                        
                                    —
                                 
                                 
                                    mööbel
                                 
                              
                  
                        Grupp 90
                     
                     
                        
                                    —
                                 
                                 
                                    optika-, fotograafia- või filmiseadmed
                                 
                              
                  
                        Grupp 92
                     
                     
                        
                                    —
                                 
                                 
                                    muusikainstrumendid
                                 
                              
                  
                        Grupp 91
                     
                     
                        
                                    —
                                 
                                 
                                    kellad ja nende osad
                                 
                              
                  
                        Grupp 44
                     
                     
                        
                                    —
                                 
                                 
                                    puitesemed
                                 
                              
                  
                        Grupp 69
                     
                     
                        
                                    —
                                 
                                 
                                    keraamika
                                 
                              
                  
                        5805 00 00
                     
                     
                        
                                    —
                                 
                                 
                                    gobeläänid
                                 
                              
                  
                        Grupp 57
                     
                     
                        
                                    —
                                 
                                 
                                    vaibad
                                 
                              
                  
                        4814
                     
                     
                        
                                    —
                                 
                                 
                                    tapeet
                                 
                              
                  
                        Grupp 93
                     
                     
                        
                                    —
                                 
                                 
                                    relvad
                                 
                              
                  
                        9706 00 00
                     
                     
                        
                                    b)
                                 
                                 
                                    vanusega üle 100 aasta.
                                 
                              
                  
      
      
         (1)  Mis on vanemad kui 50 aastat ning ei kulu nende autorile.
      
         (2)  Nagu Euroopa Kohus on need määratlenud kohtuasjas 252/84 tehtud otsuses: kollektsiooniesemed ühise tollitariifistiku rubriigi 97.05 tähenduses on esemed, millel on kollektsiooni arvamiseks nõutavad omadused, st esemed, mis on suhteliselt haruldased, mida ei kasutata tavaliselt nende algse eesmärgi kohaselt, millega tehtavad äritehingud erinevad tavalisest kauplemisest samalaadsete tarbeesemetega ja mis on hinnalised.”